text: राहुल चेरू पालायत्तु ओमान में लुलु ग्रुप इंटरनेशनल में कैशियर के पद पर कार्यरत थे. केरल में आई बाढ़ पर उन्होंने फेसबुक पर आपत्तिजनक टिप्पणी की. उन्होंने सेनीटेशन से जुड़े मुद्दे पर कुछ ऐसा लिखा, जो उनकी कंपनी को नागवार गुजरा. खलीज टाइम्स के मुताबिक उनकी कंपनी के एचआर डिपार्टमेंट ने इसके बाद उन्हें टर्मिनेट कर दिया. एचआर मैनेजर नसर मुबारक सलेम अल मावली ने उन्हें लिखा, आपकी सेवाएं कंपनी से तुरंत प्रभाव से खत्म की जाती हैं. क्योंकि आपने केरल में आई बाढ़ पर बहुत ही असंवेदनशील कमेंट्स किया है. आप अपनी सभी जिम्मेदारी अपने रिपोर्टिंग मैनेजर को सौंप दें. आप तुरंत अकाउंट डिपार्टमेंट से अपने फाइनल सेटलमेंट के लिए मिलें.